Document ID: /roh_data/filtered/fineweb-2-filterrobots_roh.jsonl.gz/58722

La Svizra fa puncto corona in grond pass enavos en la normalitad: l’obligaziun da lavurar da chasa anora. I dat dentant restricziuns. Tgi che ha per exempel problems cun il cor u cun la circulaziun, ni dunnas en speranza – na ston vinavant betg returnar en il biro grond, di Luca Cirigliano da l’Uniun sindicala svizra.
Dapli controllas fan da basegn
Sche las interpresas ordineschan a lur persunal da returnar en ils biros, stoppian quellas garantir las mesiras da segirezza da corona, accentuescha Cirigliano.
Sche quai na saja betg il cas, possian lavurantas e lavurants annunziar quai. Ils inspecturats da lavur stuessan lura far controllas.
Igl n’è nagin secret ch’ils inspecturats da lavur svizzer han memia pauc persunal.
Il Secretariat da stadi per l’economia Seco ha ditg sin dumonda da SRF, che las mesiras da protecziun sajan vinavant obligatoricas. Controllas pli vastas na sajan dentant betg previsas.
Naginas grondas midadas spetga Fredy Greuter da l’Uniun svizra da las patrunas e dals patruns. Bain hajan ins spetgà ditg sin l’aboliziun da l’obligatori da homeoffice. Els na spetgian dentant betg ch’i dettia ina reducziun massiva da la glieud che ha lavurà fin uss da chasa anora.